Съдържание

# Стилове в Writer

Следващата информация засяга стиловете в Writer, които можете да прилагате чрез раздела Стилове от страничната лента.

Ако желаете, можете да редактирате стиловете на текущия документ и да го запишете като шаблон. За да запазите документ като шаблон, изберете Файл - Шаблони - Записване като шаблон.

## Категория стилове

Това са различните категории стилове за форматиране.

Име | Описание
--- | ---
Текстови стилове | Знаковите стилове служат за форматиране на единични знаци или цели думи и фрази. Ако желаете, можете да ги влагате един в друг.
Стилове за абзаци | Абзацните стилове служат за форматиране на абзаци, включително задаване на името и размера на шрифта. Можете да изберете абзацния стил, който да бъде прилаган върху следващия абзац.
Стилове за рамка | Стиловете за рамки служат за форматиране на текстови и графични рамки.
Стилове за страници | Стиловете за страници служат за организиране структурата на документа и добавяне номера на страниците. Можете също да зададете стила за страници, който да бъде прилаган върху първата страница, следваща знак за нова страница.
Стилове за списък | Стиловете за списък служат за форматиране на подредени или неподредени списъци.

## Групи от стилове

Това са групите от стилове, които можете да виждате в прозореца „Стилове“.

Име | Значение
--- | ---
Автоматично | Показва стиловете, подходящи в текущия контекст.
Всички стилове | Показва всички стилове от активната категория.
Приложени стилове | Показва стиловете от избраната категория, които са приложени в текущия документ.
Стилове по избор | Показва всички дефинирани от потребителя стилове в избраната категория.
Текстови стилове | Показва стиловете за форматиране на текст.
Структура на документа | Показва стилове за форматиране, предназначени за структуриране на документи.
Стилове за списък | Показва стиловете за форматиране на подредени и неподредени списъци.
Стилове за указател | Показва стиловете за форматиране на указатели.
Специални стилове | Показва стиловете за форматиране на колонтитули, бележки под линия и в края на текста, таблици и надписи.
Стилове за HTML | Показва списък от стилове за документи на HTML.
Условни стилове | Показва дефинираните от потребителя условни стилове.
Йерархично | Показва стиловете от избраната категория в йерархичен списък. За да видите стиловете в някое подниво, щракнете върху знака плюс (+) до името му.