Съдържание

# Изглед

Служи за задаване мащаба на изображението и видимостта на различните елементи. Повечето команди, които можете да въвеждате в прозореца Команди, са достъпни и чрез щракване с мишката, ако сте отворили панела „Елементи“ с командата Изглед - Елементи.

## Мащаб

Отваря диалога Мащаб и оформление на изгледа, в който можете да зададете коефициента на увеличение за изобразяването на текущия документ.

## Увеличаване

Увеличава екранния мащаб на формулата с 25%. Текущият мащаб се показва в лентата на състоянието. Няколко подбрани възможности за мащабиране са достъпни чрез контекстното меню. Контекстното меню на работната област също съдържа команди за мащабиране.

## Умаляване

Намалява екранния мащаб на формулите с 25%. Текущият мащаб се показва в лентата на състоянието. Няколко подбрани възможности за мащабиране са достъпни чрез контекстното меню. Контекстното меню на работната област също съдържа команди за мащабиране.

## Показване - всичко

Показва цялата формула с максималния възможен размер, при който се побират всички елементи. Формулата се увеличава или умалява така, че всичките ѝ елементи да се покажат в работната област. Текущият мащаб се показва в лентата на състоянието. Няколко подбрани възможности за мащабиране са достъпни чрез контекстното меню. Контекстното меню на работната област също съдържа команди за мащабиране. Командите и иконите за управление на мащаба са налице само в документи на Math, не и за вградени обекти на Math.

## Обновяване

Тази команда обновява формулата в документния прозорец.

Промените в прозореца Команди се отразяват автоматично, ако е активен режимът Автообновяване.

## Автообновяване

Автоматично обновява формулата при промяна. Ако не е отметнато, формулата ще се обновява само когато изберете Изглед - Обновяване или натиснете F9.

## Елементи

Това е списък с операции, функции, символи и средства за форматиране, които можете да вмъквате във формулата.

## Лента на състоянието

Показва или скрива лентата Състояние в долния край на прозореца.

## Цял екран

Показва или скрива менютата и лентите с инструменти в Writer или Calc. За да излезете от режима на цял екран, щракнете върху бутона Цял екран или натиснете клавиша Esc.