Съдържание

# Изглед

Това меню съдържа команди, с които можете да управлявате изобразяването на документа върху екрана, да променяте потребителския интерфейс и да извиквате панелите на страничната лента.

## Нормален

Превключва към нормалния изглед на страницата.

## Образец

Превключва към изгледа на образеца.

## Потребителски интерфейс

Отваря диалогов прозорец за избор на оформление на потребителския интерфейс.

## Ленти с инструменти

Отваря подменю за показване и скриване на ленти с инструменти. Лентите с инструменти съдържат икони и полета за бърз достъп до командите на LibreOffice.

## Лента на състоянието

Показва или скрива лентата Състояние в долния край на прозореца.

## Панел „Страници“Панел „Кадри“

Показва или скрива панела „Страници“панела „Кадри“.

## Скали

Показва или скрива скалите по горния и левия ръб на работната площ.

## Мрежи и помощни линии

Превключва видимостта на точките от мрежата и помощните линии, които улесняват преместването и точното разполагане на обекти в текущата страница.

## Помощни линии

Задава настройките за изобразяване на помощни линии.

## Коментари

Показва или скрива анотациите на страницата.

## Цветове/степени на сивото

Служи за показване на кадрите с всички цветове, със степени на сивото или черно-бяло.

## Странична лента

Страничната лента е вертикален графичен потребителски интерфейс, който предлага контекстнозависими свойства, управление на стиловете, навигация в документа, мултимедийна галерия и други функции.

## Стилове

Отваря раздела „Стилове“ от страничната лента, в който са показани за прилагане и редактиране наличните стилове за графики и презентации.

## Галерия

Отваря раздела „Галерия“ от страничната лента, в който можете да изберете графики и звуци за вмъкване в документа.

## Навигатор

Отваря навигатора, чрез който можете бързо да преминете към друг кадър или друг отворен файл.

## Лента „Цветове“

Показва или скрива лентата Цветове.

## Изместване

Използвайте този режим, за да премествате страницата в прозореца. Когато е включен, формата на показалеца на мишката се сменя. Щракнете върху страницата и я плъзнете до желаната позиция.

## Мащаб

Отваря диалога Мащаб и оформление на изгледа, в който можете да зададете коефициента на увеличение за изобразяването на текущия документ.