Съдържание

# Клавишни комбинации за LibreOffice Writer

В LibreOffice можете да използвате клавишни комбинации за бързо извършване на често повтаряни действия. В този раздел са изброени подразбираните клавишни комбинации за LibreOffice Writer.

Някои от клавишните комбинации може да са вече заети от работния плот. Тези комбинации не са достъпни за LibreOffice. Опитайте да зададете други клавиши или за LibreOffice, в Инструменти - Персонализиране - Клавиатура, или за работния плот на системата.

Можете да използвате и общите клавишни комбинации на LibreOffice.

## Функционални клавиши в LibreOffice Writer

Клавиши | Действие
--- | ---
F2 | Лента за формули
Command Ctrl+F2 | Вмъкване на полета
F3 | Довършване на автотекст
Command Ctrl+F3 | Редактиране на автотекст
Shift+F4 | Избиране на следващата рамка
Ctrl+Shift+F4 | Отваряне на изгледа за източници на данни
F5 | Навигатор - вкл./изкл.
Shift+F5 | Премества курсора в позицията, на която е бил, когато документът е записан за последен път преди последното си затваряне.
Command Ctrl+Shift+F5 | Включване на навигатора, преминаване към страница номер
F7 | Правопис
Command Ctrl+F7 | Синонимен речник
F8 | Режим на разширяване на селекцията
Command Ctrl+F8 | Фонове на полета - вкл./изкл.
Shift+F8 | Режим на добавяне към селекцията
Ctrl+Shift+F8 | Режим на блоков избор
F9 | Обновяване на полетата
Command Ctrl+F9 | Показване на полетата
Shift+F9 | Изчисляване на таблица
Command Ctrl+F9 | Обновяване на входните полета и списъци
Command Ctrl+F10 | Непечатаеми знаци - вкл./изкл.
Command+T F11 | Прозорец „Стилове“ – вкл./изкл.
Shift+F11 | Създаване на стил
Command Ctrl+F11 | Фокусира полето Прилагане на стил
Command Ctrl+Shift+F11 | Обновяване на стил
F12 | Превключване на подреден списък
Command Ctrl+F12 | Вмъкване или редактиране на таблица
Shift+F12 | Превключване на неподреден списък
Command Ctrl+Shift+F12 | Изключване на подреден / неподреден списък

## Клавишни комбинации за LibreOffice Writer

Клавиши | Действие
--- | ---
Command Ctrl+A | Избиране на всичко
Command Ctrl+J | Двустранно подравняване
Command Ctrl+D | Двойно подчертаване
Command Ctrl+E | Центриране
Command Ctrl+H | Търсене и замяна
Command Ctrl+Shift+P | Горен индекс
Command Ctrl+L | Подравняване отляво
Command Ctrl+R | Подравняване отдясно
Command Ctrl+Shift+B | Долен индекс
Command+Shift+Z Ctrl+Y | Възстановяване на последното действие
Command Ctrl+0 (нула) | Прилагане на стила за абзаци „Основен текст“
Command Ctrl+1 | Прилагане на стила за абзаци „Заглавие 1“
Command Ctrl+2 | Прилагане на стила за абзаци „Заглавие 2“
Command Ctrl+3 | Прилагане на стила за абзаци „Заглавие 3“
Command Ctrl+4 | Прилагане на стила за абзаци „Заглавие 4“
Command Ctrl+5 | Прилагане на стила за абзаци „Заглавие 5“
Command Ctrl + клавиш плюс (+) | Изчисляване на избрания текст и копиране на резултата в клипборда.
Command Ctrl+тире (-) | Меки позиции за сричкопренасяне според зададените настройки.
Command Ctrl+Shift+минус (-) | Непрекъсваемо малко тире (не се използва за сричкопренасяне)
Command Ctrl+звезда * (в цифровия блок) | Стартиране на макрополе
Command Ctrl+Shift+интервал | Непрекъсваем интервал. Не се използва за сричкопренасяне и не се разширява при двустранно подравняване на текста.
Shift+Enter | Нов ред без нов абзац
Command Ctrl+Enter | Ръчен знак за нова страница
Command Ctrl+Shift+Enter | Край на колона в текстове с много колони
Option Alt+Enter | Вмъкване на нов абзац без номер в списък. Не работи, когато курсорът е в края на списъка.
Option Alt+Enter | Вмъкване на нов абзац точно преди или след раздел или таблица. За раздели курсорът трябва да е поставен при първия или последния знак. За таблици курсорът трябва да бъде при първия знак на първата клетка или последния знак на последната клетка.
Стрелка наляво | Преместване на курсора наляво
Shift+стрелка наляво | Преместване на курсора наляво с избиране
Option Ctrl+стрелка наляво | Преход към начало на дума
Option Ctrl+Shift+стрелка наляво | Избиране дума по дума наляво
Стрелка надясно | Преместване на курсора надясно
Shift+стрелка надясно | Преместване на курсора надясно с избиране
Option Ctrl+стрелка надясно | Преход към началото на следващата дума
Option Ctrl+Shift+стрелка надясно | Избиране дума по дума надясно
Стрелка нагоре | Премества курсора един ред нагоре
Shift+стрелка нагоре | Избиране на редове в посока нагоре
Ctrl+Стрелка нагоре | Преместване на курсора в началото на абзаца. Следващото натискане го премества в началото на предишния абзац.
Option Ctrl+Shift+стрелка нагоре | Избира до началото на абзац. Следващо натискане разширява избраното до началото на предишния абзац.
Стрелка надолу | Преместване на курсора с един ред надолу
Shift+стрелка надолу | Избиране на редове в посока надолу
Option Ctrl+стрелка надолу | Премества курсора в началото на следващия абзац.
Option Ctrl+Shift+стрелка надолу | Избира до края на абзац. Следващо натискане разширява избраното до края на следващия абзац.
Command+стрелка наляво Home | Преход към начало на ред
Command+Shift+Стрелка наляво Shift+Home | Избиране до начало на ред
Command+стрелка надясно End | Преход към край на ред
Command+Shift+Стрелка надясно Shift+End | Избиране до край на ред
Command+стрелка нагоре Ctrl+Home | Преход към началото на документа
Command+Shift+Стрелка нагоре Ctrl+Shift+Home | Избиране на текста до началото на документа
Command+стрелка надолу Ctrl+End | Преход към края на документа
Command+Shift+Стрелка надолу Ctrl+Shift+End | Избиране на текста до края на документа
Command Ctrl+PageUp | Превключване на курсора между текста и горния колонтитул
Command Ctrl+PageDown | Превключване на курсора между текста и долния колонтитул
Insert | Режим Вмъкване - вкл./изкл.
PageUp | Преход с една страница нагоре
Shift+PageUp | Избиране с една страница нагоре
PageDown | Преход с една страница надолу
Shift+PageDown | Избиране с една страница надолу
Option+Fn+Backspace Ctrl+Del | Изтриване на текста до края на думата
Option Ctrl+Backspace | Изтриване на текста до началото на думата В списък: изтрива празен абзац преди текущия абзац
Command+Shift+Fn+Backspace Ctrl+Shift+Del | Изтриване на текста до края на изречението
Command Ctrl+Shift+Backspace | Изтриване на текста до началото на изречението
Command Ctrl+Tab | Следващо предложение от автоматичното довършване на думи
Command Ctrl+Shift+Tab | Предишно предложение от автоматичното довършване на думи
Command+Option Ctrl+Alt+Shift+V | Поставя съдържанието на клипборда като неформатиран текст.
Command Ctrl + двукратно щракване или Command Ctrl + Shift + F10 | Тази комбинация закачва и откачва бързо навигатора, прозореца „Стилове“ и други прозорци

## Клавишни комбинации за абзаци, абзаци от списък, нива от плана и нива от списък

Клавиши | Действие
--- | ---
Command+Option Ctrl+Alt+стрелка нагоре | Преместване на активния абзац или избраните абзаци с един абзац нагоре.
Command+Option Ctrl+Alt+стрелка надолу | Преместване на активния абзац или избраните абзаци с един абзац надолу.
Tab | Ако курсорът е пред абзац със стил „Заглавие X“ (X = 1 – 9), нивото в плана се намалява с едно. За абзаци от списък нивото в списъка се намалява с едно.
Shift+Tab | Ако курсорът е пред абзац със стил „Заглавие X“ (X = 2 – 10), нивото в плана се увеличава с едно. За абзаци от списък нивото в списъка се увеличава с едно.
Command Ctrl+Tab | Ако курсорът е където и да е в заглавие или абзац от списък: увеличава подравняването за всички заглавия. За абзаци от списък увеличава подравняването за всички абзаци в същия списък.
Command Ctrl+Shift+Tab | Ако курсорът е където и да е в заглавие или абзац от списък: намалява подравняването за всички заглавия. За абзаци от списък намалява подравняването за всички абзаци в същия списък.

За да вмъкнете знак за табулация в началото на заглавие или абзац от списък, използвайте настройката След номера следва в раздела Позиция на диалога Номерация на заглавия или Водачи и номерация. Може също да копирате знак за табулация и да го поставите в началото.

## Клавишни комбинации за таблици в LibreOffice Writer

Клавиши | Действие
--- | ---
Command Ctrl+A | Ако активната клетка е празна: избира цялата таблица. В противен случай: избира съдържанието на активната клетка. Повторното натискане избира цялата таблица.
Command Ctrl+Home | Ако активната клетка е празна: мести курсора в началото на таблицата. В противен случай: при първо натискане мести курсора в началото на активната клетка, при второ - в началото на таблицата и при трето - в началото на документа.
Command Ctrl+End | Ако активната клетка е празна: мести курсора в края на таблицата. В противен случай: при първо натискане мести курсора в края на активната клетка, при второ - в края на таблицата и при трето - в края на документа.
Command Ctrl+Tab | Вмъква знак за табулация (само в таблици). В зависимост от използвания диспечер на прозорци, вместо това може да се използва Option Alt+Tab.
Option Alt+клавишите със стрелки | Увеличава/намалява размера на колоната/реда откъм десния/долния ръб на клетката
Option Alt+Shift+клавишите със стрелки | Увеличава/намалява размера на колоната/реда откъм левия/горния ръб на клетката
Option+Command Alt+Ctrl+клавишите със стрелки | Като Option Alt, но се променя само активната клетка
Option+Command Ctrl+Alt+Shift+клавишите със стрелки | Като Option Alt, но се променя само активната клетка
Command Ctrl+Shift+T | Премахва защитата на клетките от всички избрани таблици. Ако не е избрана таблица, защитата на клетките се премахва от всички таблици в документа.

Shift+Command Ctrl+Del

Ако не е избрана цяла клетка, се изтрива текстът от курсора до края на текущото изречение. Ако курсорът е в края на клетка и не е избрана цяла клетка, се изтрива съдържанието на следващата клетка.

Ако не е избрана цяла клетка и курсорът е в края на таблицата, се изтрива абзацът след таблицата, освен ако е последният абзац в документа.

Ако са избрани една или повече клетки, всички редове, съдържащи избраното, ще бъдат изтрити. Ако са избрани всички редове, изцяло или частично, се изтрива цялата таблица.

## Клавишни комбинации за местене и преоразмеряване на рамки, графики и обекти

Клавиши | Действие
--- | ---
Esc | Ако курсорът е в рамка и няма избран текст: Escape избира рамката. Ако е избрана рамка: Escape премахва курсора от рамката.
F2 или Enter, или произволен клавиш, който извежда знак на екрана | Ако е избрана рамка: позиционира курсора в края на текста в рамката. Ако натиснете клавиш, който извежда знак, и документът е в режим на редактиране, знакът се добавя към текста.
Option Alt+клавишите със стрелки | Преместване на обект.
Option+Command Alt+Ctrl+клавишите със стрелки | Преоразмеряване чрез местене на долния десен ъгъл.
Option+Command Alt+Ctrl+Shift+клавишите със стрелки | Преоразмеряване чрез местене на горния ляв ъгъл.
Command Ctrl+Tab | Избира котвата на обекта (в режим Редактиране по възли).

Теми, свързани с показаната

Навигация и избиране с клавиатурата

Клавишни комбинации за достъпност в LibreOffice Writer

Клавишни комбинации (достъпност в LibreOffice)